HOTEL RESIDENCIA FICUS

C/. Mallorca, 163 – 08036 BARCELONA

Teléfono: 934 533 500 – Fax: 934 511 838

https://www.hrficus.com - info@hrficus.com

**REGLAMENT DE RÈGIM INTERN**

**CAPÍTOL 1.-**

**ARTICLE 1r**.-

Dintre de la definició de RESIDÈNCIES PER A LA GENT GRAN, i en ordre a la atenció que necessiten els clients del centre, es pot donar dos tipus de serveis, el de llar residencial i el de residència assistida.

**CAPÍTOL 2. ADMISSIONS I BAIXES**

**ARTÍCLE 2n.-**

En l’admissió al centre del nou resident, s’observaran les següents regles:

1. Atorgament i documentació del contracte: El contracte de prestació de serveis assistencials serà atorgat degudament signat pel representant legal de la residència i pel futur resident o si s’escau el seu tutor legal, en el cas que el primer no pugui fer-ho per ell mateix, i a tal efecte s’aportaran les dades identificaves necessàries:
2. DNI i cartilla de la Seguretat Social.
3. Dades identificatives del familiar, persona responsable o representant.
4. Pòlissa d’assegurança cobrint les despeses de defunció i l’últim rebut si n’hi hagués.

Si no és possible obtenir la manifestació de la lliure voluntat d’ingrés ni de l’usuari ni del seu representant legal, es procedirà segons els terminis previstos en l’article 7 del Decret 284/1996, de 23 de juliol de regulació del sistema català de serveis socials, modificat pel Decret176/2000, de 15 de maig.

Amb la firma del contracte, el futur resident, o la persona legalment responsable en el seu nom, manifesta la seva voluntat de fer ingrés en el centre i des d’aquest moment adquireix la condició d’usuari o resident.

Una vegada formalitzat el contracte de prestació assistencial, el centre lliurarà al interessat i/o persones responsables una relació dels objectes i roba personal que, degudament marcada, haurà de portar el resident el dia del seu ingrés.

1. Valoració de l’estat del futur resident: El futur nou usuari haurà d’aportar un informe mèdic del seu estat físic i psíquic fet dintre del tres últims mesos abans de l’ingrés, llevat dels casos d’urgències. Aquest informe estarà format de: Dades personals, malalties actives, al·lèrgies i contraindicacions, medicació prescrita, règim dietètic, atenció sanitària o d’infermeria que necessiti i valoració de la disminució, quan sigui procedent.

En el cas contrari i abans de l’ingrés es sotmetrà a una revisió pel metge del centre o al que correspongui segons la cartilla, qui emetrà informe pel expedient personal del resident.

La residència es reserva el dret a no admetre persones amb antecedents psiquiàtrics, malalties contagioses i persones que requereixin atenció mèdica continuada.

1. RESERVA DE PLAÇA : Per ingressar a la residència, en una o altre modalitat, es necessari fer una reserva de plaça, a la qual es farà esment la data prevista d’ingrés.

D’igual forma, en el cas que hi hagi una plaça lliure, no serà necessària la referida reserva i el contracte de prestació assistencial podrà ser atorgat directament per tal de fer un ingrés immediat.

1. EDAT DEL FUTUR RESIDENT: D’acord amb la normativa vigent l’edat mínima per adquirir la condició de resident s’estableix als 60 anys.

Excepcionalment, seran admeses persones menors de 60 anys quan l’informe mèdic i social manifesti que la situació sociosanitària d’aquestes persones permeti autoritzar el seu ingrés al centre i no existeixi altre recurs més adequat per atendre’ls.

1. PERÍODE DE PROVA: S’estableix un període de prova que compren els primers trenta dies d’estada, tant a favor del centre com del resident, durant els quals ambdues parts podran resoldre el contracte a la seva voluntat. En aquest cas, el resident tindrà dret a que li sigui retornat el dipòsit de garantia fet, una vegada deduïdes les partides que, en aquell moment estiguessin pendents de satisfacció.

**ARTICLE 3r.- BAIXA DE L'USUARI:**

1. Si l’usuari volgués fer baixa voluntària en el centre haurà de comunicar la seva intenció d’abandonar el centre a la Direcció de l’establiment amb una antelació mínima de 15 dies. En cas contrari, es podrà cobrar fins un màxim de 15 dies addicionals del preu de l’estada, com a compensació. Exceptuant les persones usuàries de places de Servei d’Ajuda Urgent a la Vellesa (SAUV), les quals no tindran aquesta penalització.
2. Si l’usuari abandona l’establiment sense haver notificat la seva baixa voluntària o sense causa justificada, l’esmentat abandonament no causarà la baixa del resident sinó que es considerarà una simple absència.
3. Si l’usuari causa baixa per algun motiu aliè a la seva voluntat o la de la persona responsable (defunció, etc..) es durà a terme la liquidació atenent als dies reals d’estada del resident al centre abans de la baixa efectiva.

**CAPÍTOL 3. RÈGIM ECONÒMIC**

**ARTICLE 4t.-**

Per els antics usuaris, el preu es veurà actualitzat cada primer d’any, aplicant: les variacions que experimenti l'Índex de Preus al Consum corresponent al sector de Serveis i al territori de Catalunya) elaborat per l’Institut Nacional d’Estadística u organisme que pugui substituir-lo.

Així mateix, el centre podrà repercutir en el preu acordat per les parts el percentatge d’increment de cost que en el seu cas suposi l’aplicació de noves normes legals d’obligada observació sobre la ràtio de personal o de serveis d’obligada prestació.

Al moment de l'ingrés del resident es farà una valoració del seu nivell de dependència, segons l'escala de valoració Pheifer i Barthel. Posteriorment, de forma anual o semestral, segons necessitat, es farà una nova valoració.

Quan el resident sofreixi un empitjorament del seu estat físic i/o psíquic (per agreujament de la seva malaltia o per qualsevol altre raó) de tal entitat que comporti la dependència del mateix per un tercer o a unes atencions especials que abans no necessitava i que, per tant, no fossin tingudes en compte a l'hora de fixar el preu a pagar, la quota inicial podrà ser alterada proporcionalment al seu nivell de dependència, segons les escales de valoració acordades, fins un màxim del cinquanta per cent del preu lliurement establert per ambdues parts. En cas que l'estat físic i/o psíquic del resident millori i faci canviar el seu nivell de dependència, es rebaixarà el preu per adequar-lo al nou estat.

En cas de discrepància sobre la modificació en el nivell de dependència del resident, aquest, o la seva persona de referència, podran designar, al seu càrrec, un facultatiu per tal que determini, conjuntament amb el responsable higienicosanitari del centre, si s'ha produït efectivament la modificació del nivell de dependència i l'abast de la mateixa. En cas que el resident o la seva persona de referència no comuniqui a la direcció del centre la designació de l'esmentat facultatiu en el termini d'un mes des de la notificació per part de la residència de la modificació de preu, s'entendrà a tots els efectes la seva conformitat amb la mateixa. La manca d'acord en la determinació del canvi de nivell de dependència i conseqüent modificació de preu serà causa de rescissió del contracte assistencial.

**ARTICLE 5è**.-

En el preu de l’estada estan incloses les següents prestacions:

1. Si el resident es troba a la modalitat de llar residencial:
2. ALLOTJAMENT. S’entén l’ús de l’habitació contractada, de caràcter individual o compartida, així com les àrees comunes del Centre inclòs el manteniment i neteja de les referides zones.

No obstant lo disposat en el paràgraf anterior, l’usuari podrà ser canviat d’habitació a més de per la seva conformitat escrita, per causa de força major degudament justificada o per incompatibilitat manifesta de caràcters entre els ocupants d’una mateixa habitació. En aquest cas, tindrà dret a romandre a la mateixa, l’usuari que tingui una major antiguitat continuada a la Residència. Aquests supòsits tan sols seran d’aplicació a les habitacions destinades a ocupar més d’un usuari.

1. MANUTENCIÓ, que serà supervisada pel responsable higienicosanitari, a fi de garantir l’aportament dietètic i calòric adequat. Tot usuari que per prescripció facultativa hagi de mantenir un règim alimentari determinat, estarà obligat al seu compliment.
2. ACOLLIMENT I CONVIVÈNCIA
3. DINAMITZACIÓ SOCIOCULTURAL, així mateix s’hauran de respectar els serveis que rep el resident dels programes d’activació i animació amb finalitat rehabilitadora, dintre del programa de Dinamització Sociocultural, Psicologia o Fisioteràpia. Els familiars no poden participar de manera directa en les activitats de dinamització sociocultural del centre, menys en els casos d’activitats destinades a usuaris i familiars.
4. BUGADERIA, en el centre es renta la roba de tots els residents tant de places col·laboradores, privades o places SAUV.
5. SUPORT SOCIAL I PERSONAL DEL RESIDENT
6. ATENCIÓ FAMILIAR DIRIGIDA A AFAVORIR LES RELACIONS DE LA FAMILIA DE L’USUARI I EL SEU ENTORN.
7. ASISTENCIA SANITARIA, el centre disposa de servei mèdic propi, que efectuarà visites periòdiques als usuaris per atendre les seves necessitats.

Això no impedeix, en cap manera, que el resident mantingui l’obligatòria relació amb el metge de capçalera que li correspongui, els diagnòstics i prescripcions del qual seran rigorosament complertes.

Si el resident és titular o beneficiari de la Seguretat Social, es procedirà al canvi de domicili facilitant així l’assistència sanitària a càrrec d’aquest organisme si fos necessari.

El control, administració seguiment i conservació dels medicaments prescrits pel metge que hagi atès a l’usuari serà competència i responsabilitat exclusiva del personal qualificat de la residència.

En aquest sentit no es permet l’existència de cap tipus de medicació o material sanitari a les habitacions del usuaris, a no ser que disposi d’autorització del centre.

Quan el resident sofreixi un procés que, per la seva patologia i d’acord amb el responsable sanitari del centre, necessiti un tractament o atenció especial, no assumible per la residència, serà traslladat a un centre sanitari per dur a terme el tractament necessari.

Les despeses del trasllat seran a càrrec del resident.

Una vegada normalitzada la situació, l’usuari podrà tornar a la residència.

L’atenció o medicació especialitzada que superi la cobertura per la Seguretat Social, per la mutualitat del resident o pel servei mèdic propi de la residència serà considerada com un servei complementari, i, per tant, les despeses econòmiques que s’originin per aquest concepte hauran de ser satisfetes pel propi resident, per la seva família o per la persona responsable del mateix.

1. MANTENIMENT DE LES FUNCIONS FÍSIQUES I COGNITIVES.
2. FISIOTERÀPIA.
3. Si el resident es troba a la modalitat de residència assistida:
4. ALLOTJAMENT. S’entén l’ús de l’habitació contractada, de caràcter individual o compartida, així com les àrees comunes del Centre inclòs el manteniment i neteja de les referides zones.

No obstant lo disposat en el paràgraf anterior, l’usuari podrà ser canviat d’habitació a més de per la seva conformitat escrita, per causa de força major degudament justificada o per incompatibilitat manifesta de caràcters entre els ocupants d’una mateixa habitació. En aquest cas, tindrà dret a romandre a la mateixa, l’usuari que tingui una major antiguitat continuada a la Residència. Aquests supòsits tan sols seran d’aplicació a les habitacions destinades a ocupar més d’un usuari.

1. MANUTENCIÓ, que serà supervisada pel responsable higienicosanitari, a fi de garantir l’aportament dietètic i calòric adequat. Tot usuari que per prescripció facultativa hagi de mantenir un règim alimentari determinat, estarà obligat al seu compliment.
2. ACOLLIMENT I CONVIVÈNCIA.
3. ATENCIÓ A LES ACTIVITATS DE LA VIDA DIÀRIA I HÀBITS D’AUTONOMIA.
4. DINAMITZACIÓ SOCIOCULTURAL, així mateix s’hauran de respectar els serveis que rep el resident dels programes d’activació i animació amb finalitat rehabilitadora, dintre del programa de Dinamització Sociocultural, Psicologia o Fisioteràpia. Els familiars no poden participar de manera directa en les activitats de dinamització sociocultural del centre, menys en els casos d’activitats destinades a usuaris i familiars.
5. BUGADERIA, en el centre es renta la roba interior de tots els residents i la roba exterior només dels residents de places col·laboradores o places SAUV. Els residents de plaça privada han de rentar la roba els familiars o sol·licitar el servei complementari de Bugaderia segons el previst en l’article 8 d’aquest reglament de règim intern.
6. HIGIENE PERSONAL
7. SUPORT SOCIAL I PERSONAL DEL RESIDENT
8. ATENCIÓ FAMILIAR DIRIGIDA A AFAVORIR LES RELACIONS DE LA FAMILIA DE L’USUARI I EL SEU ENTORN.
9. ASISTENCIA SANITARIA, el centre disposa de servei mèdic propi, que efectuarà visites periòdiques als usuaris per atendre les seves necessitats.

Això no impedeix, en cap manera, que el resident mantingui l’obligatòria relació amb el metge de capçalera que li correspongui, els diagnòstics i prescripcions del qual seran rigorosament complertes.

Si el resident és titular o beneficiari de la Seguretat Social, es procedirà al canvi de domicili facilitant així l’assistència sanitària a càrrec d’aquest organisme si fos necessari.

El control, administració seguiment i conservació dels medicaments prescrits pel metge que hagi atès a l’usuari serà competència i responsabilitat exclusiva del personal qualificat de la residència.

En aquest sentit no es permet l’existència de cap tipus de medicació o material sanitari a les habitacions del usuaris, a no ser que disposi d’autorització del centre.

Quan el resident sofreixi un procés que, per la seva patologia i d’acord amb el responsable sanitari del centre, necessiti un tractament o atenció especial, no assumible per la residència, serà traslladat a un centre sanitari per dur a terme el tractament necessari.

Les despeses del trasllat seran a càrrec del resident.

Una vegada normalitzada la situació, l’usuari podrà tornar a la residència.

L’atenció o medicació especialitzada que superi la cobertura per la Seguretat Social, per la mutualitat del resident o pel servei mèdic propi de la residència serà considerada com un servei complementari, i, per tant, les despeses econòmiques que s’originin per aquest concepte hauran de ser satisfetes pel propi resident, per la seva família o per la persona responsable del mateix.

1. MANTENIMENT DE LES FUNCIONS FÍSIQUES I COGNITIVES.
2. FISIOTERÀPIA.

**ARTICLE 6è.-**

En el cas que l’usuari no disposi de cobertura econòmica sanitària (Seguretat social, Mutualitat, Asseguradora Mèdica ,etc..) les despeses mèdiques seran a càrrec de les persones que ho necessitin: bolquers, transport d'ambulàncies, despeses d'internaments a centres hospitalaris, radiografies, exploracions, consultes externes, etc...

**ARTICLE 7è.-**

Seran a càrrec de l'usuari tots els desperfectes fets en instal·lacions i propietats de la residència, així com a altres usuaris, i personal del centre, quan els mateixos no estiguin coberts per la pòlissa de responsabilitat civil.

**ARTICLE 8è.-**

Serveis complementaris:

Es consideren serveis complementaris i per tant no estaran compresos en el preu general, els següents:

* 1. Tot el material que necessiti l'usuari per al seu ús personal: cadires de rodes, caminadors, material de subjecció física (cinturons, faixes...), estris i productes d'endreç personal (exceptuant residents de places SAUV i concertades).
  2. Perruqueria.
  3. Podologia.
  4. Fisioteràpia (excepte usuaris del programa d'acolliment residencial)
  5. Els costos de les sortides programades per l'Entitat a les que l'usuari podrà acollir-se de forma voluntària, sempre que aquestes no estiguin inclosos en el programa d’activitats..
  6. Altres prestades per professionals externs.
  7. Telèfon, internet i altres.
  8. Neteja de roba, propietat de l'usuari i que tingui tractament de rentat en sec o qualsevol altre tractament especial de neteja.
  9. Despeses sanitàries, d'acord amb lo previst en els articles 6 i 7 del present Reglament de Règim Intern.
  10. Despeses de trasllat a centre hospitalari si calgués.
  11. Despeses de la persona que acompanyi al resident al centre hospitalari excepte quan es tracti d'un treballador en jornada laboral.

**ARTICLE 9è.**

Forma de pagament de la quota: El pagament s'efectuarà per mesos avançats i en la modalitat de domiciliació bancària. L'administració de la residència confeccionarà mensualment les factures corresponents que haurien de ser efectives del dia 1 al 5 de cada mes. En la factura es detallarà clarament les quantitats corresponents a l'estada als serveis no inclosos a aquesta, als satisfets pel propi usuari, els impostos repercutits i tots els altres conceptes que s'hagin de reflectir.

**ARTICLE 10è.-**

Forma de pagament dels serveis complementaris: tots els serveis complementaris prestats per l'establiment seran facturats al mes següent a la prestació sota el concepte "Serveis Complementaris", diferenciats de la quota d'estada i de la resta de conceptes, en el seu cas, en la factura mensual.

El pagament d'aquests serveis es farà igual que tots els serveis generals, en la modalitat de “Domiciliació Bancària”.

La llista de preus corresponent als serveis complementaris s'anunciaran al tauló d'anuncis de la residència.

**ARTICLE 11è.-**

Incompliment del pagament de la quota: L'incompliment del pagament de les quotes corresponents durant 3 mesos consecutius, havent sigut reclamats per totes les vies possibles (en persona, telèfon, email...) i sense proporcionar cap tipus de solució, podrà donar lloc a la resolució del contracte de prestació assistencial, que serà comunicat pel centre a l'usuari, al seu representant legal o a la persona responsable i al Servei d'Inspecció i Registre de la Secretaria del Departament de Benestar i Família, amb la obligació de traslladar el resident al seu domicili o al de la persona responsable, en cas de residents SAUV s’avisarà al corresponent referent de l’Ajuntament de Barcelona.

**ARTICLE 12è.-**

Despeses per devolucions bancàries: En qualsevol cas, les despeses que originin les eventuals devolucions bancàries seran a càrrec del resident i estaran incloses amb aquest concepte en el mateix rebut, que es girarà de nou.

**ARTICLE 13è.-** Absències del resident:

* 1. Les absències perllongades del resident hauran de ser comunicades amb l'antelació suficient i tots els dies previstos d'absència, llevat del cas que es tracti d'una absència forçosa imprevista.

Els dies de sortida i de tornada no es comptabilitzen a efectes de l'absència.

* 1. El centre es compromet a reservar la plaça de l'usuari, tant si és absència voluntària com forçosa, en els termes legals previstos, mentre aquest o la persona responsable compleixi amb les obligacions que li corresponguin. Entre elles el pagament de la quota deduïdes les despeses de manutenció, que estan indicades en el pacte segon del contracte d'admissió.

**ARTICLE 14è.-**

Baixa: Quan el resident sigui baixa definitiva, es procedirà a la corresponent liquidació en el termini màxim d'un mes, atenent a les següents regles:

La liquidació inclourà la quantitat que es va dipositar com a garantia de pagament una vegada deduïdes les partides que quedin pendents de liquidar.

Si la baixa és voluntària la liquidació es farà en funció del temps real que hagi estat ingressat. A més si el resident no ha comunicat la baixa al centre amb quinze dies d'antelació, al fer-li la liquidació es podrà cobrar fins un màxim de 15 dies addicionals del preu de l'estada, com a compensació. Exceptuant les persones usuàries de places del Servei d’Ajuda Urgent a la Vellesa (SAUV), les quals no tindran aquesta penalització.

En cas que la baixa sigui com a conseqüència de la defunció del resident i donat que el pagament es realitza per mesos avançats, es durà a terme la liquidació atenent als dies reals d'estada del resident en el centre abans de la seva defunció.

A més, es podran facturar les despeses que, en concepte de servei de desinfecció de l'habitació, l'esmentada baixa ocasioni, sempre que estiguin degudament acreditades. El cost d'aquestes despeses estarà indicat en el tauler d'anuncis.

**CAPÍTOL 4. SERVEIS DE LA RESIDÈNCIA**

**ARTICLE 15è.-**

Amb l'objectiu de garantir el bon funcionament de la residència, així com preservar els dret dels residents, s'estableixen els horaris següents per a les activitats que es detallen:

1. VISITES: Els familiars i amics de l'usuari podran visitar-lo durant un horari establert que, com a mínim serà de 8 hores diàries.

Les visites s'efectuaran normalment en els espais comuns de la residència. Els visitants han de comunicar a recepció la seva presència a la residència, firmant el llibre de visites o el de sortides si van a sortir fora del centre amb el resident.

L’horari de visites als residents per part de familiars i amics es realitzarà **entre les 10:00h i les 13:30h pel matí, i de les 15:00h a les 20:00h per la tarda. Respectant sempre els horaris dels àpats i el descans dels residents.**

**No es permetrà la presencia de cap familiar o acompanyant en cap dels menjadors durant els àpats (inclòs l’entresòl). Si, excepcionalment, hagués alguna causa per la que la família i, de forma puntual, volgués donar de menjar al familiar, haurà de fer-ho a l’habitació, mai no als menjadors.**

1. HORARIS: L’Organització horària del Centre, inclòs l’horari dels àpats, el de llevar-se i anar a dormir és l’establert al tauler d'anuncis de la residència.

L'usuari pot entrar i sortir de la residència respectant l’horari establert dels àpats, i comunicarà la seva sortida a la recepció del centre.

Si els familiars o amics desitgen quedar-se a dinar amb el resident, hauran de comunicar-lo amb 24 hores d'antelació. Pagaran el preu del menú.

* 1. INFORMACIÓ MÈDICA: La residència disposa d'un horari d'informació i d'atenció als familiars dels usuaris per part de la persona responsable de la residència o dels responsables d'atenció al resident que figura al tauler d’anuncis.
  2. TELÈFON: Per respecte al descans dels resident, les trucades telefòniques pels usuaris es suprimiran des de les 22:00 hores fins les 08:00 hores dels dia següent, llevat de casos urgents.

Per prescripció facultativa, pot alterar-se aquests horaris pels usuaris que així ho necessitin.

* 1. SORTIDES: El resident podrà sortir del centre quan vulgui avisant prèviament al personal del centre, a menys que existeixi una indicació mèdica que desaconselli la sortida, en aquest cas s'assumirà de forma expressa la responsabilitat per l'absència.
  2. HORARI GENERAL DEL CENTRE: Donat el caràcter de servei permanent que fa la residència, el seu horari de funcionament es continu les 24 hores del dia, si bé per garantir el descans dels usuaris, es prega a familiars i amics, abstenir-se de fer visites a partir de les 20:00h i durant les hores d’àpats.

**ARTICLE 16è.-**

En cas de que l'usuari tingui algun aliment com a galetes, bombons, fruita, etc.… farà falta que ho comuniqui a la persona cuidadora de referència, amb la finalitat de respectar, en el seu cas, les dietes específiques establertes per prescripció facultativa, així com per evitar el deteriorament dels productes. No es poden tenir aliments a les habitacions.

**ARTICLE 17è.-**

En cas de defunció de l'usuari, la residència posarà tots els mitjans al seu abast pel trasllat a Pompes Fúnebres, avisant immediatament als familiars més propers.

**CAPÍTOL 5. DRETS DE L'USUARI**

**ARTICLE 18è.-**

Tot usuari té dret a la informació; a rebre voluntàriament el servei social que correspongui, a la intimitat personal (s'entén que l'ús d'una habitació compartida no limita aquest dret); a considerar a la residència com el seu domicili a tots els efectes; a la continuïtat de les condicions contractades, llevat les variables previstes en aquest reglament; a la tutela davant les Autoritats Públiques i a no ser discriminat per raó de sexe, raça, ideologia política, religiosa, filosòfica, així com tots aquells reconeguts per les lleis vigents, en especial els de l’article 5.1 del Decret 284/1996, modificat pel Decret 176/2000.

**ARTICLE 19è.-** Previ lliurament del corresponent rebut, la residència es farà dipositaria de quant diner metàl·lic lliuri l'usuari per la seva custodia. Per poder retirar el dipòsit abans esmentat, es requerirà la presentació del resguard de dipòsit. La residència no es fa responsable de la pèrdua d'objectes de valor que no es dipositin en la forma prevista anteriorment. Reservant-se el centre, el dret a rebutjar, quantitats massa elevades u objecte de gran valor econòmic, per motius de seguretat.

**ARTICLE 20è.-**

El resident serà tractat per part de tot el personal de l'establiment amb absoluta consideració.

**ARTICLE 21è.-**

El resident té dret a continuar mantenint, per part de l'usuari, la relació amb la seva família amb la major fluïdesa possible, així com també amb el seu entorn social i afectiu, afavorint la comunicació amb l'exterior de l'establiment.

**ARTICLE 22è.-**

El resident té dret a rebre informació general de la residència en relació als aspectes que l'inclouen i interessen, així com de tots els serveis socials, en els quals podrà participar democràticament bé de forma personal, bé mitjançant el seu representant legal, quan així ho estableixi la norma reguladora.

**ARTICLE 23è.-**

Mantenir la privacitat, mitjançant el secret professional de totes aquelles dades personals que figurin als seus expedients o historials.

**ARTICLE 24è.-**

El resident podrà tenir en l'entorn més proper els objectes i pertinences de més valor emocional.

**ARTICLE 25è.-**

El resident té dret a ser tingut en compte la seva situació personal i familiar.

**ARTICLE 26è.-**

El resident té dret a presentar suggeriments o reclamacions sobre el funcionament de l'establiment i que aquestes siguin estudiades i respostes.

**ARTICLE 27è.-**

El resident té dret a morir amb dignitat i acompanyat dels seus éssers estimats a ser possible.

**ARTICLE 28è.-**

El resident té dret a la llibertat i a no ser sotmès a cap tipus d'immobilització o retenció física o farmacològica, sense cap prescripció mèdica i supervisió constant, llevat casos de perill imminent per a la seguretat física de l’usuari o de terceres persones. En aquest últim supòsit, les actuacions efectuades hauran de justificar-se documentalment en l’expedient assistencial del resident.

**ARTICLE 29è.-**

La residència té a la disposició dels clients, familiars, responsables o representants, unes fulles de reclamacions.

**CAPÍTOL 6. OBLIGACIONS DE L'USUARI**

**ARTICLE 30è.-**

El resident i la persona responsable són obligats a facilitar la percepció del servei i en especial a :

* + 1. Respectar i facilitar la convivència.
    2. Complir allò disposat en el present Reglament de Règim Intern i en el terminis del contracte subscrit.
    3. Abonar puntualment el preu pactat i el cost dels serveis complementaris.

En quant a les sortides i absències, haurà de comunicar-les amb suficient antelació.

**ARTICLE 31è.-**

Incompliment de les obligacions: L'incompliment per part de l'usuari i de la persona responsable de les obligacions en l'article anterior podrà suposar la resolució del contracte i per tant l'acabament de la prestació de serveis, i fent-ho saber al Servei d'Inspecció i Registre de la Secretaria General del Departament de Benestar i Família.

**ARTICLE 32è.-**

Queda prohibit fumar dintre de l’establiment, incloses les habitacions, segons la Llei 28/2005, de data 26 de desembre de 2005.

**ARTICLE 33è.-**

Serà també causa de suspensió de la prestació del servei:

* + - 1. Pertorbació del normal funcionament de la residència per part de l'usuari o de la persona responsable del mateix.
      2. Ebrietat habitual o drogoaddicció.
      3. La desídia i abandonament de la seva higiene personal, negant-se a rebre l'assistència del personal del centre.
      4. Negar-se o impedir que es faci la neteja diària de la seva habitació.
      5. L'intent o assajament sexual o d'altre tipus a qualsevol usuari o personal del centre.
      6. Quan l'estat psíquic de l'usuari impedeixi la normal convivència i requereixi a judici del responsable sanitari del centre el seu trasllat a un centre especialitzat.
      7. Mals tractes al personal o als clients del centre.

**ARTICLE 34è.-**

Els usuaris o familiars d'aquell resident que cesi en aquest caràcter (per qualsevol causa), hauran de retirar del centre tota la roba, objectes personals i béns de qualsevol tipus, en l'improrrogable termini de 7 dies següents a la baixa, llevat cas de força major, entenent-se que en cas contrari, el centre podrà fer l'ús que estimi pertinent dels béns abans esmentats.

**CAPÍTOL 7. PROTECCIÓ DE DADES**

**ARTICLE 35è.-**

Les dades de caràcter personal de l’usuari, dels seus familiars, de les persones responsables de l’usuari o dels representants legals, necessàries i no excessives, restaran registrades en un fitxer o tractament de dades anomenat “RESIDENTS” que pot ser automatitzat, en tot o en part, del que és responsable al centre, amb la única finalitat de prestar tots els serveis, drets i deures, derivats de la signatura del present contracte, essent els destinataris de la informació: el mateix centre, tot el personal i professionals del centre que precisin l'accés a les dades de caràcter personal pel desenvolupament de les seves funcions, així com les administracions públiques i els hospitals, centres de salut, metges externs al centre, mutualitats, serveis d’ambulància i en general a les persones físiques o jurídiques a les que sigui necessari comunicar les esmentades dades per a la correcta atenció de l’usuari, o per obligació legal. També es comunicaran les dades de l’usuari, si procedeix, pel compliment de les legítimes finalitats del centre, als bancs, despatxos de professionals, assessories o gestories, així com a la Seguretat Social, Hisenda Pública i altres centres, aquests darrers, en els supòsits de trasllat.

Els usuaris, o representants legals, tenen la possibilitat d'exercitar els drets d'accés, rectificació, cancel·lació i oposició, de conformitat amb allò disposat al respecte a la legislació aplicable.

Els titulars de les dades personals, en subscriure el present contracte, autoritzen expressament al centre pel tractament d'aquelles dades personals amb les finalitats expressades, així com atorguen el seu consentiment inequívoc perquè el centre, amb les mesures de seguretat establertes al Reglament, processi les dades per ell mateix o a través de les persones que designi i que portin a terme la gestió o tramitació de les dades i les incorpori als seus fitxers per a complir les seves finalitats i autoritzen la comunicació de les dades a tercers, pel compliment de les finalitats relacionades amb les funcions legítimes del centre i del tercer. Per altres finalitats es sol·licitarà novament el consentiment exprés dels afectats. Només per la comunicació de dades a un tercer, aquest es veurà obligat a la observació de totes les disposicions de la legislació aplicable.

Al mateix temps donen el seu consentiment per obtenir la imatge fotogràfica de l’usuari, en totes les activitats que realitzi el centre i per a penjar-les en els seus taulells, així com per a utilitzar-la en els butlletins informatius del centre, respectant sempre la seva bona imatge i intimitat.

Per la realització d’estudis científics, mèdics i/o històrics s’anonimitzaran les dades de l’usuari, i en cas contrari es demanarà el consentiment previ, exprés i per escrit del mateix, o de la persona que assumeixi la seva representació.

RESIDENCIA FICUS,S.L.

P.P.